open-index/open-wikipedia-markdown huggingface dataset:
Գեգութիի պալատ

thumb|Գեգութիի թագավորական պալատի ավերակներ
**Գեգութիի թագավորական պալատ** (), վրացական միջնադարյան թագավորական պալատ, այժմ՝ ավերված, համանուն գյուղի մոտ, Վրաստանի Քութաիսի քաղաքից 7 կմ դեպի հարավ։

Գեգութիի պալատի համալիրի ավերակները զբաղեցնում են 2000 մ2 տարածք Ռիոն գետի երկայնքով։ 1953-1956 թվականների լայնածավալ աշխատանքները թույլ են տվել մասնագետներին առանձնացնել հնագիտական շերտերը և վերակառուցել ճարտարապետական ձևը և ձևավորումը, որը թվագրվում է 12-րդ դարին, ժամանակաշրջան, երբ Գեգութիի մասին առաջին գրավոր հիշատակումը հայտնվել է Վրաստանի ժամանակագրության մեջ։ Ամենավաղ կառուցվածքը պարզ, մեկ սենյականոց կառույց էր ընդարձակ կրակարանով՝ թվագրված ավելի վաղ՝ 8-9-րդ դարերին։ Թագավորական համալիրի հիմնական մասը, կառուցված վրաց արքա Գեորգի III-ի (թագավորել է 1156–1184 թվականներին) հանձնարարությամբ, երեք մետրանոց բարձր քարե սալիկի վրա կառուցված չորս-հարկանի աղյուսի կառույց է` ընդարձակ, խաչաձև կենտրոնական սրահով, վերջավորված քափակուսի աշտարակի վրա հենված 14 մ տրամագծով գմբեթով։ Ամբողջ շենքը պատված և ամրացված է զանգվածային սյուներով։ Դեպի արևմուտք տեղակայված լրացուցիչ կառույցները և պալատական եկեղեցին ավելի ուշ ժամանակաշրջանի են պատկանում՝ թվագրված 13-14-րդ դարերին։

Գեգութիի պալատի ավերակների կարևորությունը ընդգծվում է նրա աշխարհիկ բնույթով, քանի որ միջնադարյան վրաց ճարտարապետության պահպանված հուշարձաններից շատերը եկեղեցիներ ու վանքեր են։ Միջնադարյան աշխարհիկ հովանավորության (հիմնականում մեծածավալ զարդանկարված շրջանով պալատներ) գրառումներ գոյություն ունեն վրացական գրավոր աղբյուրներում, չնայած միայն ամրոցների արտաքին տեսքը և Գեգութիի ավերակները վկայում են կառուցման աշխատանքների ծավալի մասին։ 
thumb|300px|left|Վ. Ցինցաձեի վերակառուցման ուրվագիծը

Գեգութիի թագավորական պալատի հիմնական համալիրը կառուցվել է միջնադարյան Վրաստանի «ոսկե դարը» համարվող ժամանակաշրջանում։ Չնայած վրացական արքունիքը բավականին փոփոխական էր, այնուամենայնիվ թագավորության երկրորդ մայրաքաղաքին և խոշոր մշակույթի կենտրոնին մոտ այս մասշտաբի արքայական պալատի ստեղծումը կարելի է հասկանալ որպես ավելի հիմնավորված, կայսերական արքունիք և թագավորական կառավարում ստեղծելու պահանջ, որն իսկապես իր գագաթնակետին հասավ Թամար թագուհու թագավորության ժամանակ (1184-1213 թվականներ)։

Գեգութիի պալատը հաճախ հիշատակվում է վրացական տարեգրության մեջ որպես վրացական արքունիքի սիրելի հանգստավայր։ Թամար թագուհու թագավորության օրոք դա այն տեղն էր, որտեղ նրա նախկին ամուսինը՝ իշխան Յուրի Բոգոլյուբսկին, թագադրվել է ապստամբ ազնվականների կողմից 1191 թվականի թագուհու դեմ ձախողված հեղաշրջման ժամանակ։

2016 թվականին ավերակները շուրջը տեղադրվել է ապակե վահանակ, որպեսզի այցելուներին ցուցադրվի հուշարձանի ամբողջական բնօրինակ ուրվագիծը։

## Ծանոթագրություններ

## Արտաքին հղումներ
*Geguti. Parliament of Georgia.
*Geguti . Kutaisi Scientific Center, 2001.
* Geguti . Deutsch-Georgisches Zentrum für Internationale Beziehungen.

Կատեգորիա:Վրաստանի շենքեր և կառույցներ
Կատեգորիա:Քութայիսի շենքեր և կառույցներ
Քիմ Դահյոն

**Քիմ Դա Հյոն** (, , առավել հայտնի է որպես **Դահյոն**), հարավկորեացի երգչուհի և ռեփեր։ Twice խմբի ռեփեր և սաբ-վոկալիստ։

## Կենսագրություն և կարիերա
### 1998−2014: Վաղ տարիներ և կրթություն
thumb|200px|left|Դահյոնը Melon Music Awards-ում, 2017 թվականի դեկտեմբերին
Քիմ Դա Հյոնը ծնվել է 1998 թվականի մայիսի 28-ին Հարավային Կորեայի Սոննամ քաղաքում։ Առաջին անգամ աղջիկը հանրությանը հայտնի է դարձել 2011 թվականին, երբ Յություբում հրապարակվել է հայտնի «արծվի պար» տեսանյութը, որը հետագայում դարձել է վարակիչ։ Միջնակարգ դպրոցում մասնակցել է պարային մրցույթի, երաժշտություն գրել։ Նրան նկատել են JYP Entertainment-ի աշխատակիցները։ Հայտնի է, որ Դահյոնը լսումների է մասնակցել YG Entertainment-ում և S. M. Entertainment-ում՝ JYP-ի հետ։ Նա պաշտոնապես թրեյնի է դարձեկ 2012 թվականի հուլիսի 7֊ին։ Նախադեբյուտային շրջանում հայտնվել է Got7֊ի «Stop Stop It» և Ույոնի «R. O. S. E» տեսահոլովակներում։

2016 թվականի մարտին Դահյոնը Չեյոնի հետ ընդունվել է Հանլիմ արվեստի ավագ դպրոց։ 2017 թվականի փետրվարի 10-ին ավարտել է այն։

### 2015−ներկա։ «Տասնվեցերորդ», Twice-ի դեբյուտ և սոլո կարիերա

2015 թվականի ապրիլին հայտնի դարձավ, որ JYP-ն Mnet-ի հետ համատեղ ձեռնամուխ կլինի «Տասնվեց» ռեալիթի շոուի նկարահանումներին (), որտեղ գործակալության տասնվեց թրեյնիները պայքարել են Twice կանանց նոր խմբի կազմում նորամուտը նշելու հնարավորության համար։ Դահյոնն ընտրվում է որպես մասնակից։

Twice-ի դեբյուտը տեղի է ունեցել 2015 թվականի հոկտեմբերի 20-ին The Story Begins մինի ալբոմով։

Հաղորդավար է եղել Korean Music Wave փառատոնում ԲիԹիԷս խմբի Վիի հետ։ Մասնակցել է KBS Song Festival-ին ԲիԹիԷս խմբի Ջինի և EXO խմբի Չանյոլի հետ։ 2018 թվականին եղել է Gaon Chart K-Pop Awards ամենամյա երաժշտական մրցանակի հաղորդավարուհին Super Junior խմբի Իթ Հիկի հետ միասին։

## Երգի հեղինակ

## Սկավառակագրություն

## Ֆիլմագրություն

## Ծանոթագրություններ

Կատեգորիա:1998 ծնունդներ
Կատեգորիա:Անձինք այբբենական կարգով
Կատեգորիա:Երաժիշտներ այբբենական կարգով
Կատեգորիա:Հարավկորեացի երգչուհիներ
Կատեգորիա:Հարավկորեացի կոմպոզիտորներ
Կատեգորիա:Հարավկորեացի պարային երաժիշտներ
Կատեգորիա:Հարավկորեացի պարուհիներ
Կատեգորիա:Մայիսի 28 ծնունդներ
Սանչո II (Կաստիլիայի թագավոր)

**Սանչո** **II Ուժեղ** (), Կաստիլիայի թագավոր (1065 թ). և Լեոնի թագավոր (1072 թ.):

## Արագոն և Նավարա
1063 թվականին մասնակցել է իր հոր՝ Ֆերդինանդ I Մեծի և Ռամիրո I Արագոնացու միջև մղվող պատերազմին, որի ընթացքում վերջինս վախճանվեց Գրաուսայի ճակատամարտում։

1065 թվականին Ֆերդինանդ I Մեծի մահից հետո ժառանգեց Կաստիլիան։

1067 թվականին մասնակցեց «երեք Սանչոների պատերազմին», որը մղվում էր Սանչո IV Նավարացու և Սանչո I Արագոնացու դեմ։ 1068 թվականին պատերազմն ավարտվեց Կաստիլիայի հաղթանակով։ Սանչո Կաստիլիացին իր տիրապետության տակ վերցրեց Բուրեբան, Ալտա-Րիոխան և Ալավան։

## Հարաբերությունները եղբայրների և քույրերի հետ
Սանչոն Ֆերդինանդ I թագավորի և Սանչա Լեոնացու ավագ որդին էր, այդ պատճառով էլ դժգոհ էր իր ժառանգությունից։ Հաշվի առնելով այն հանգամանքը, որ նա արժանի էր թագավորության մեծ մասին, ձգտում էր գրավել իր հարազատ եղբայրներին և քույրերին պատկանող հողերը։

1068 թվականին պատերազմ սկսվեց իր և կրտսեր եղբայր Ալֆոնսո VI Լեոնացու միջև։ Սանչոն հաղթեց եղբորը Լյատնադեի մոտ տեղի ունեցած ճակատամարտում։

1071 թվականին Սանչոն և Ալֆոնսոն միանում են և հարձակվում իրենց եղբայր Գալիսիայի թագավոր Գարսիյայի վրա, և կիսում են նրա թագավորությունը։ Գարսիան փախչում է Սևիլիայի տիրակալ ալ-Մուտամիդի մոտ։

1072 թվականին Սանչոն և Ալֆոնսո VI-ը կրկին գժտվեցին։ Սանչոն Սիդի օգնությամբ Ալֆոնսոյին հաղթեց Գալպեխարի ճակատամարտում։ Ալֆոնսոն գերի ընկավ, եղբայրը նրան փակեց իր պալատներից մեկում։ Սանչոն թագադրվեց Լեոնի թագավոր և այդպիսով դարձավ հոր ժառանգության մեծ մասի տիրակալը։

Ուրրակայի օգնությամբ Ալֆոնսոն փախավ Տոլեդո։ Փախստականի անվան տակ Սանչոյի ճամբար եկավ Վելիդո Ալֆոնսոն (, , ), որը 1072 թ. հոկտեմբերի 7-ին սպանեց Սանչոյին։

## Ժառանգություն
[thumb|200px|Սանչո II գերեզմանը [Բուրգոս]]
Սանչոյի մահից հետո Գարսիան դարձավ Գալիսիայի, Ալֆոնսոն՝ Կաստիլիայի թագավոր։ Կաստիլիացիների մի մասը Ալֆոնսոյին մեղադրում էին Սանչոյի մահվան մեջ։ ԱԼֆոնսոն երդվեց, որ ինքը կապ չունի եղբոր մահվան հետ։ Դա պատկերված է Արմանդո Մենոկալյայի նկարում։

## Ծանոթագրություններ

## Գրականություն
*ISBN 5-7838-0374-X.}}
* 

## Արտաքին հղումներ
* 
* 
* 
* 
* 

Կատեգորիա:Կաթոլիկ միապետներ
Ընկուզենու շիվը

**Ընկուզենու շիվը** (), մուլտֆիլմ, որը նկարահանվել է 1955 թվականին ռեժիսոր Իվան Ակսենչուկի կողմից՝ ըստ ռումինացի հեքիաթագիր Կելին Գրույայի հեքիաթների մոտիվների։

1982 թվականին մուլտֆիլմը ներառվել է «Կախարդական գլոբուսի արկածները, կամ Վհուկի արարքները» ժողովածուում։

## Սյուժե
Աղջիկ Մարիուկան և իր եղբայր Գրիգորաշը գնում են անտառ սունկ հավաքելու։ Տղան հեռանում է իր քույրիկից և ընկնում թակարդը։ Չար վհուկ Կլոանցան բռնում է նրան, նստում ցախավելին և թռչում դեպի իր քարանձավը։ Աղջիկը գնում է փնտրելու եղբորը։ Ճանապարհին նա խղճաց ընկուզենու թփին և սպանում որդին, որը կրծում էր նրա արմատները։ Ընկուզենու թուփը նրան տվեց կախարդական ընկուզենու շիվ։ «Ինչին շիվը կդիպչի, կդառնա քառասուն անգամ փոքր, իսկ եթե ծայրով ես դիպչում մեծանում է»։

Ընկուզենու թուփը ուղարկում է Մարիուկին իմաստուն ագռավի մոտ, իսկ ագռավը՝ Ֆաուրար բարի հսկայի մոտ։ Վերջինն օգնում է աղջկան հասնել վհուկի քարանձավը։ Մկներն օգնեցին նրանց ներս մտնել, որոնց ազատել էր Գրիգորաշը։ Ընկուզենու շիվի օգնությամբ Ֆաուրարը և Մարիուկան փոքրացան, ներս մտան մկան անցքով և օգնեցին Գրիգորաշին, իսկ երբ այնտեղից դուրս եկան, դարձան նորմալ հասակի։ Ֆաուրարը վհուկի դեմ մենամարտում հաղթում է և քրոջն ու եղբորը օգնում վերադառնալ տուն։

## Ստեղծողներ

## Դերերը հնչյունավորել են
* Մարիուկա՝ Մարգարիտա Կորաբելնիկովա
* Գրիգորաշ՝ Յուլյա Յուլսկայա
* Ֆաուրար՝ Ալեքսանդր Խանով
* Կլոանցա / Ագռավ՝ Գեորգի Վիցին
* Ընկուզենու թուփ՝ Գենադի Դուդնիկ
* Մուկ–տատիկ՝ Յուլիա Ֆեոկտիստովա

## Պարգևներ
1955 թվականին արժանացել է Վենետիկի երեխաների և երիտասարդների 7-րդ միջազգային փառատոնի պատվավոր դիպլոմի։

## Թողարկում
1990–ական թվականների սկզբում մուլտֆիլմը թողարկվել է VHS տեսաերիզներով՝ «Studio PRO Video » և «Սոյուզ» մուլտֆիլմերի ժողովածուներում։

Մուլտֆիլմը թողարկվել է DVD ձևաչափով՝ «Կախարդական հեքիաթներ» (թողարկում 1) մուլտֆիլմի ժողովածուում։ (Խոշոր պլան ընկերություն) Կազմ՝ «Ալվան ծաղիկը (մուլտֆիլմ)» (1952), «Ընկուզենու շիվը» (1955), «Վերլիոկա» (1957), «Կախարդական թռչուն» (1953)։

## Քննադատություն

## Ծանոթագրություններ

## Գրականություն
* 

## Արտաքին հղումներ
* 

Կատեգորիա:1955 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Իվան Ակսենչուկի մուլտֆիլմեր
Կատեգորիա:Վհուների մասին մուտլֆիլմեր
Ամեն ինչ փոխադարձ է (ֆիլմ)

**Ամեն ինչ փոխադարձ է** (), 1996 թվականի ռեժիսոր Շերոն Փոլլակի ամերիկյան մելոդրաման։

## Սյուժե
Հին ընկերուհիները որոշել են հավաքվել միասին երկար բաժանումից հետո։ Մի ժամանակ նրանք միասին սովորում էին քոլեջում։ Նրանց միավորում է ոչ միայն հին հիշողությունները, այլ այն, որ նրանք բոլորը լեսբուհիներ են (բացառությամբ Սարայի)։ Առիթը հանդիսացավ Քեյթ և Վիկտորիա զույգի մոտ երեխայի ծնունդը։ Նրանք մեկնում են քաղաքից դուրս արձակուրդի։ Նրանց սպասվում է հիշել անցյալը, վերապրել հին դառնությունները և նոր հետաքրքրություններ գտնել։

## Ֆիլմի անձնակազմ
* Մոնիկա Բելլ - Վիկտորիա
* Քերոլ Շնայդեր - Սարա          
* Էլլեն Մաքլաֆլին - Ջոզի 
* Գաբրիելա Մեսսինա -Ջինա
* Օլիվիյա Նեգրոն - Մարիա         
* Սթեյսի Նելքին - Քեթի

## Ծանոթագրություններ

## Արտաքին հղումներ
*  
*  
* 

Կատեգորիա:1990-ականների անգլերեն ֆիլմեր
Կատեգորիա:1996 ֆիլմեր
Կատեգորիա:Ամերիկյան մելոդրամա ֆիլմեր
Արաբաջյան

**Արաբաջյան**, հայկական ազգանուն։

## Ազգանունը կրողներ
* Անդրանիկ Շավարշի Արաբաջյան (1943), կրկեսի բուլղարահայ արտիստ, աճպարար։
* Գևորգ Արաբաջյան (1929-1997), բուլղարահայ ռադիոտեխնիկ, գյուտարար, բարեգործ։
* Գևորգ Արաբաջյան (1892-1946), բանաստեղծ։
* Լևոն Գուրգենի Արաբաջյան (ծնվ․ 1949), մաթեմատիկոս։
* Հովհաննես Ալեքսանի Արաբաջյան (1873-1918), մանկավարժ և թարգմանիչ։
* Մկրտիչ Արաբաջյան (?-1895), մանկավարժ։
* Սամվել Մովսեսի Արաբաջյան (1909-197?), հուշարար։
* Սամվել Ռոբերտի Արաբաջյան (1970), ՀՀ պետական գործիչ։
* Սմբատ Արաբաջյան (19-20-րդ դարեր), մտավորական։

## Տես նաև
* Գևորգ Բեդրաքի Արապաճյան (1892-1946), բանաստեղծ, մանկավարժ։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Թուրքերեն հիմքով ազգանուններ
Կատեգորիա:Մականվանական հիմքով ազգանուններ
Կատեգորիա:Յան վերջածանցով ազգանուններ
Արամյան

**Արամյան**, հայկական ազգանուն։

## Ազգանունը կրողներ
* Ալեքսանդր Պավելի Արամյան (1958), անոթային վիրաբույժ։ 
* Աշոտ Լևոնի Արամյան (1960), քանդակագործ, նկարիչ, դիզայներ։
* Ավետիք Արամյան (19-րդ դար-?), մանկավարժ։
* Արամ Արամյան (1870-1899), ազգային-ազատագրական շարժման գործիչ, վրիժառու, թղթակից։
* Գարեգին Նշանի Արամյան (1908-1975), կինոօպերատոր։ 
* Հակոբ Սահակի Արամյան (1908-1955), արձակագիր։
* Հայկ Փանոսի Արամյան (1889-1974), բանասեր, մանկավարժ։
* Հրայր Բախշոյի Արամյան (1962), ՀՀ պետական գործիչ։
* Ճանիկ Արամյան (1820-1879), բանասեր, տպագրիչ, վիմագրիչ, բառարանագիր, հրապարակախոս, արվեստագետ։ 
* Մեսրոպ Հենրիկի Արամյան (1966), քահանա, աստվածաբան, գիտնական, սցենարիստ, պրոդյուսեր, հասարակական գործիչ, ուսուցիչ։
* Միսակ Արամյան (1845-1909), մշակութային գործիչ, բժիշկ, արևելահայ թատրոնի սկզբնավորողներից։
* Միքայել Աշոտի Արամյան (1992), թատրոնի և կինոյի հայազգի դերասան։
* Շամունե Վլասի Արամյան (1888-1964), մտավորական։
* Ռաֆայել Գևորգի Արամյան (1921-1978), արձակագիր, թարգմանիչ։
* Վալտեր Գևորգի Արամյան (1909-1994), արձակագիր, թարգմանիչ։
* Վահան Արամյան (19-20-րդ դար), թղթակից։
* Վաղարշակ Գարեգինի Արամյան (1945-2006), նկարիչ։
* Վարդան Սարիբեկի Արամյան (1975), ՀՀ պետական գործիչ։
* Քեթևան Արամյան (1846-1878), հայ պրոֆեսիոնալ թատրոնի առաջին ներկայացուցիչներից։

## Հաստատություններ
* Արամյան դպրոց
* Արամյան թատրոն

## Տես նաև
* Միքայել Հովսեփի Արամյանց (1843-1922), նավթարդյունաբերող, բարերար։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Հայերեն հիմքով ազգանուններ
Կատեգորիա:Յան վերջածանցով ազգանուններ
Կատեգորիա:Անձնանվանական հիմքով ազգանուններ
Հովհաննես Սեքսենյան

**Հովհաննես Սեքսենյան** (), հայ խմբագիր, թարգմանիչ, թղթակից, առևտրական։

Ծնվել է Հաճընում, 1881 թվականին։ Նախնական կրթությունը ստացել է Հաճընի Ամերիկյան նախակրթարանում, իսկ բարձրագույնը՝ Այնթապի  ամերիկյան կենտրոնական քոլեջում։ Կարճ ժամանակ իր հոր մոտ փաստաբանություն սովորելու փորձերից հետո գնացել է Մերսին՝ առևտրական կազմակերպությունում հաշվապահություն անելու։ Առևտրական սեփական ձեռնարկություններն է բացել է Թուրքիայում, Սուդանում և Եգիպտոսում։ 1909 թվականի Կիլիկիայի ջարդերից մազապուրծ ազատվելով՝ հաստատվել է Եգիպտոսում։ Երիտասարդ տարիքից մասնակցել է Հաճընի և Մերսինի հայ ազգային կյանքին՝ աշխատակցելով նաև Կ. Պոլսում հրատարակվող հայկական թերթերին։ Եգիպտոս սկզբնական շրջանում եղել է «Լուսաբեր-Արև» թերթի խմբագիրը, ապա ստանձնել է Ազգային առաջնորդարանի հաշվապահի պարտականությունները։ Եղել է թեմի Երեսփոխանական ժողովի անդամ, Քաղաքական ժողովի փոխատենապետ և Նուպարյան ու Գալուստյան վարժարանների հոգաբարձուների ատենապետ։ 1929 թվականին եղել է «Արևի» խմբագիրը։

Գրել է «Գեթսեմանի» ստեղծագործությունը։ Թարգմանել է Վիկտոր Հյուգոյի «Ծովու աշխատաւորները» և Միգել դե Սերվանտեսի «Տօն Քիշօթը» (կրճատ)։

Ունեցել է ծխախոտի առևտրի հայտնի հաստատություն։

Մահացել է Բեյրութում։

## Ծանոթագրություններ

Կատեգորիա:Հայ խմբագիրներ
Կատեգորիա:Հայ թարգմանիչներ
Կատեգորիա:Հայ առևտրականներ
Կատեգորիա:Հայ վաճառականներ
Կատեգորիա:ՌԱԿ անդամներ
Սերբական Հանրապետության համայնքներ

**[[Սերբական Հանրապետություն]]ը** իր մեջ ներառում է 57 համայնք () և 7 քաղաք կամ քաղաքային համայնք։

Ըստ 2015 թվականի տարածքային նախագծի՝ նրանք բաշխված են 6 շրջաններում։
	
Ստորև ներկայացված է ըստ 1991 և 2013 թվականների մարդահամարի տվյալների՝ համայնքները և քաղաքային համայնքները՝ իրենց բնակչությամբ և վարչկենտրոններով։

## Քարտեզ

Պատկեր:Regija RS.ru.PNG|Սերբական Հանրապետության համայնքների և շրջանների քարտեզ։


## Ծանոթագրություններ

## Գրականություն
* 

Կատեգորիա:Բոսնիա և Հերցեգովինայի վարչական բաժանում
Վիշեգրադ (համայնք)

**Վիշեգրադ համայնք** (), համայնք Բոսնիա և Հերցեգովինայի Սերբական Հանրապետություն վարչական կազմավորման հարավարևելյան հատվածում։ Վարչական կենտրոնը համարվում է Վիշեգրադ քաղաքը։

## Բնակչություն
Ըստ 2013 թվականի մարդահամարի տվյալների՝ համայնքի բնակչությունը կազմում է 11774 մարդ։

Համայնքի բնակչության էթնիկական կազմը՝

## Բնակավայրեր
Համայնքի կազմի մեջ են մտնում 163 բնակավայրեր, որոնց թվում է Վիշեգրադ քաղաքը։

## Ծանոթագրություններ

Կատեգորիա:Սերբական Հանրապետության համայնքներ
Մինատոսակի Սանա

**Մինատոսակի Սանա** (, , , առավել հայտնի է որպես **Սանա**), ճապոնացի երգչուհի` Twice երաժշտական խմբի վոկալիստ և պարուհի։

## Կենսագրություն և կարիերա
### 1996−2014: Վաղ տարիներ և 6Mix
[thumb|200px|left|Սանան [Twice 2nd Tour: Twiceland Zone 2 – Fantasy Park|TWICELAND-ի համերգին, 2018 թվականի մայիսին]]
Մինատասոկի Սանան ծնվել է 1996 թվականի դեկտեմբերի 29-ին Ճապոնիայի Օսակա քաղաքում։ Ընտանիքի միակ երեխան է։ 2009 թվականից հաճախել է EXPG (Exile Professional Gym)՝ ճապոնական պարի մասնագիտական դպրոց։ Առաջին անգամ կորեական երաժշտությամբ հետաքրքրվել է 2011 թվականին, երբ Ճապոնիայում արագորեն մեծանում էր Girls' Generation խմբի և Kara-ի հայտնիությունը։ Սաննա սովորում էր 9-րդ դասարանում, երբ նրան նկատել է Հարավային Կորեայի խոշորագույն գործակալություններից մեկը՝ JYP Entertainment: Սկզբում նա մերժել է քասթինգ անցնելու առաջարկը, բայց երբ իմացել է, որ Ուենն ու Սյուզին իր արտիստներն են, համաձայնել է։

Սկզբում Սանան պետք է դեբյուտ աներ 6Mix կանանց նոր խմբի կազմում՝ Սեսիլիայի փոխարեն։ Խմբում արդեն գործունեություն էին ծավալել Նայոնը, Չոնյոնը, Ջիհյոն, Մինյոնը և Լենան։ 2014 թվականին, երբ կայացավ GOT7 խմբի դեբյուտը, Սանան նկարահանվեց «A» սինգլի տեսահոլովակում։

### 2015−ներկա։ «Տասնվեցերորդ», Twice-ի դեբյուտ և սոլո կարիերա

2015 թվականի ապրիլին հայտնի դարձավ, որ JYP-ն Mnet-ի հետ համատեղ կմասնակցի «Տասնվեց» ռեալիթի շոուի նկարահանումներին ()։

Twice-ի դեբյուտը տեղի է ունեցել 2015 թվականի հոկտեմբերի 20-ին The Story Begins մինի ալբոմով։ Խումբը զգալի հայտնիություն է ձեռք բերել 2016 թվականի գարնանը՝ Cheer Up սինգլի թողարկմամբ, որը հիթ է դարձել Կորեայում։ 2016 թվականի սեպտեմբերին Սանան դարձել է խմբի առաջին մասնակիցը, որը թողարկել է իր սեփական «Մեղեդու նախագիծը» ()՝ հանդես է եկել է DC Comics-ում սուպերչարուհի Հարլի Քուինի դերով։

Սանան Music Core-ում եղել է հաղորդավար BTS-ի Չոնգուկի հետ, ինչպես նաև վարել Է KBS Song Festival ամենամյա երաժշտական փառատոնը 2017 թվականին BTS խմբի Ջինի, EXO խմբի Չանյոլի, Red Velvet խմբի Այրինի, Mamamoo խմբի Սոլայի, Seventeen խմբի Մինգյուի, GFriend խմբի Յերինի և Դանիելի (Wanna One խմբի նախկին մասնակիցներ) հետ միասին։

## Արտիստականություն
Կորեայում Սանան հայտնի է իր գեղեցիկ կերպարով և քաղցր ձայնով, որը դուր է գալիս խմբի շատ երկրպագուներին։ Բացի այդ, աղջիկը բազմիցս ստեղծել է թրենդներ, որոնք հետագայում լայնորեն քննարկվել են երկրում և կրկնվել են նույնիսկ այլ հայտնի մարդկանց շրջանում։ Հայտնի «shy shy shy» տողը, որը կատարվել է Սանայի կողմից, դարձել է 2016-ի ֆենոմենը էգոյի պատճառով (այսինքն, շատ հրաշալի է կատարվել)։

## Երգերի հեղինակ

## Սկավառակագրություն

## Ֆիլմագրություն

## Ծանոթագրություններ

Կատեգորիա:1996 ծնունդներ
Կատեգորիա:Անձինք այբբենական կարգով
Կատեգորիա:Դեկտեմբերի 29 ծնունդներ
Կատեգորիա:Երաժիշտներ այբբենական կարգով
Կատեգորիա:Հարավկորեացի երգչուհիներ
Կատեգորիա:Ճապոնացի երգչուհիներ
Ավդիրա (դիմա)

**Ավդիրա** (, համայնք (դիմա) Հունաստանում։ Մտնում է Արևելյան Մակեդոնիայի և Թրակիայի պերիֆերիայի կազմի մեջ գտնվող Քսանթի ծայրամասային միավորի մեջ։ Ըստ 2011 թվականի մարդահամարի՝ բնակչության թիվը կազմում է 19,005 մարդ։ Մակերեսը 352,047 կմ² է։ Խտությունը 53,98 մարդ/կմ² է։ Համայնքի վարչական կենտրոնը Ենիսեյան է։ Պատմական կենտրոնը Ավդիրա քաղաքն է։ 2014 թվականի դիմարխի տեղական ընտրությունների ժամանակ ընտրվել է Եորսոն Ցիտիրիդիսը ()։

2010 թվականի «Կալլիկրատաս» ծրագրի շրջանակներում Ավդիրա համայնքը միացել է վերացած Վիստոնիս համայնքին և Սելերոն համամիությանը։

## Վարչական բաժանում
մինի|Համայնքի վարչական բաժանում․

Ավդիրա համայնքը (դիմա) բաժանված է 3 համայնքային միությունների։

## Ծանոթագրություններ

Կատեգորիա:Բնակավայրեր այբբենական կարգով
Կատեգորիա:1997 թվականին հիմնադրված բնակավայրեր
9 (մուլտֆիլմ, 2005)

**«9»**, ֆանտաստիկ ժանրի կարճամետրաժ համակարգչային անիմացիոն ֆիլմ, որի ռեժիսորը Շեյն Էքերն է։ Ֆիլմի ժանրը քննադատների կողմից բնորոշվել է որպես սթիթ, որն առաջին անգամ ցուցադրվել է 2005 թվականին։ Մուլտֆիլմը հիմք է ծառայել «9» լիամետրաժ ֆիլմի համար, որի համաշխարհային պրեմիերան կայացել է 2009 թվականի օգոստոսի 19-ին։

## Սյուժե
Զուգահեռ իրականության կողմից ավերված հետապոկալիպտիկ աշխարհում լաթե «կենդանի» տիկնիկների վերջին ներկայացուցիչները ողջ մնալու համար պայքարում են մեխանիկական գիտակից կենդանիների դեմ, որոնք հարձակվում են տիկնիկների վրա և գողանում նրանց «հոգիները» գաղտնի գտածոյի օգնությամբ։ «9» անունով գլխավոր հերոսն ազատում է զոհված ցեղակիցների «հոգիները»` սպանելով կենդանիներից մեկին և տիրելով նրա գտածոյին։ Տիկնիկներն իրար հետ շփվում են ժեստերով, քանի որ չեն կարողանում խոսել։

## Նկարահանող խումբ
* Ռեժիսոր, սցենարի հեղինակ, անիմատոր` Շեյն Էքեր
* Երաժշտությունը` Earganic
* Երաժշտական ձևավորումը` Դեյվիդ Սթեինուդել

## Մրցանակներ և առաջադրումներ
**Մրցանակներ**
* Student Academy Awards — Ոսկե մրցանակ լավագույն անիմացիայի համար։
* SIGGRAPH — Լավագույն ցուցադրություն։
* Animex — Առաջին մրցանակ` կերպարների 3D անիմացիայի համար։
* Academy of Television Arts & Sciences — Առաջին մրցանակ «Ոչ ավանդատական անիմացիա» անվանակարգում։
* Florida Film Festival, Newport Beach Film Festival — Լավագույն կարճամետրաժ մուլտֆիլմ։

**Առաջադրում**
* 2006 — Օսկար մրցանակի առաջադրում` լավագույն կարճամետրաժ ֆիլմ անվանակարգում։

## Հետաքրքիր փաստեր
* Հեղինակի խոստովանությամբ` ֆիլմի դիզայնն արվել է Յան Շվանկմաերի, Կուեյ եղբայրների աշխատանքների և Լաունշտեյն եղբայրների ստեղծագործության ազդեցությամբ։
* Ֆիլմի արտադրության վրա ծախսվել է չորս տարի և վեց ամիս։ Էքերը ֆիլմի ստեղծման վրա աշխատել է իր տնային համակարգչով, աշխատանքից ազատ ժամերին։
* Ֆիլմն ստեղծելու ընթացքում Շեյնն օգտագործել է Maya 1.5-5.5 ծրագիրը պատկերների ստեղծելու, Adobe Photoshop-ը` տեքստուրա պատրաստելու, Adobe After Effects-ը` կոմպոզիցիայի և Adobe Premiere Pro ծրագիրը` մոնտաժի համար։
* Դրվագներից մեկում մուլտֆիլմի հերոսները հանում են սեղանի լուսամփոփի լամպը, որը հիշեցնում է Փիքսար անիմացիոն ստուդիայի կողմից օգտագործված Լյուքսո կրտսերի ջահը։

## Ծանոթագրություններ

## Արտաքին հղումներ
* Shane Acker պաշտոնական կայք
* Earganic
*  ռեյտինգ-10|8.1

Կատեգորիա:2005 մուլտֆիլմեր
Կատեգորիա:Ամերիկյան գիտաֆանտաստիկ ֆիլմեր
Կատեգորիա:Ամերիկյան կարճամետրաժ մուլտֆիլմեր
Կատեգորիա:Ամերիկյան մուլտֆիլմեր
Կատեգորիա:Անգլերեն ֆիլմեր
Կատեգորիա:Կարճամետրաժ մուլտֆիլմեր
Կատեգորիա:Համակարգչային անիմացիոն ֆիլմեր
Կատեգորիա:Հետապոկալիպտիկ ֆիլմեր
Կատեգորիա:Ֆանտաստիկ մուլտֆիլմեր
Կատեգորիա:Ֆիլմեր, որոնց գործողությունները տեղի են ունենում ապագայում
Լատո Լապսա

**Լատո Լապսա** (, ()), լատիշ գրող և անկախ լրագրող։

## Կենսագրություն
Լատո Լապսան ծնվել է 1969 թվականին, ավարտել է Լատվիայի համալսարանի պատմափիլիսոփայական ֆակուլտետը։ 1990 թվականին աշխատանքի է ընդունվել «Diena» թերթում և երեք ամսում սովորական լրագրողից դարձել է գլխավոր խմբագրի տեղակալ։

1999 թվականից մինչև 2000 թվականը աշխատել է որպես «LETA» լրատվական գործակալության գլխավոր խմբագիր։

1997 թվականին սկսել է պետական ռեգիստրների (բաց և վճարովի) նյութերի հիման վրա կազմել Լատվիայի միլիոնատերների ցուցակը և դա անում է մինչև այժմ։ Ըստ ցուցակի նյութերի` նա գրել է իր առաջին գիրքը` «Latvijas miljonāru noslēpumi» («Լատիշ միլիոնատերերի գաղտնիքները»), որն այնուհետև ամեն տարի տպագրվել է ուղղումներով և նոր հարցազրույցներով։

## Մասնագիտական գործունեություն
Լատո Լապսան լատիշ ամենահայտնի և սկանդալային լրագրողներից մեկն է։ 1997 թվականին Լատո Լապսան սկսել է կազմել Լատվիայի ամենահարուստ մարդկանց ցուցակը։ Հետագայում միլիոնատերերի այդպիսի ցուցակները հայտնի են դարձել, և Լատո Լապսան ստացել է «միլիոնատերեր հաշվող» մականունը։

:
2004 թվականին «Neatkarīgā Rīta avīze» թերթում հրատարակել է 1989 թվականի ԼԽՍՀ ՊԱԿ հեռախոսահամարների գիրքը։ Լատո Լապսան առաջին սկանդալային գիրքը՝ «Դատավարության խոհանոց. «հաշտեցման» բաղադրատոմսեր փաստաբան Գուտուպսից» (Tiesasanas ka levis. Advokāta Gūtupa "sakārtošanas" receptes), գրել է 2007 թվականին։ Այն հրատարակելու համար Լապսան գրավ է դրել մոր բնակարանը։ Այդ գիրքը, որում փոփոխված, բայց ճանաչելի ազգանուններով ներկայացվել են Լատվիայում հայտնի դատավորներն ու փաստաբանները, որոնք փողով և ծանոթությամբ գործեր են շահել իրենց հաճախորդների համար, հասարակական լայն հնչեղություն է առաջացրել։ Փաստաբան Գրուտուպսի անվան տակ նկատի է առնվել հայտնի փաստաբան Գրուտուպսը, իսկ նրա ազգանունը ձևափոխված բառախաղ է. լատիշերեն gūt-ստանալ, ձեռք բերել։ Եվ փաստաբան Գրուտուպսը իսկապես մեկն է Լատվիայի առավել ունևոր մարդկանցից։ Գրքի հրապարակումից հետո դատախազությունը մի քանի քրեական գործ է հարուցել «Դատավարության խոհանոցը» գիրքը բեսթսելլեր է դարձել Լատվիայում։

Լապսայի երկրորդ սկանդալային գիրքը եղել է «Parex-ի փլուզումը. տգետներ, հիմարներ և հանցագործներ» («Parex krahs»): 2010 թվականին Լապսան գրել է «Վայրինա խոհանոց» կամ իշխանությունների խաղը» գիրքը։ Այս գիրքը նկարագրում է Լատվիայի նախկին նախագահ Վայրա Վիկե-Ֆրեյբերգայի գրասենյակի և անձամբ նրա անհիմն ծախսերը։ Դեռևս մինչև տպագրվելը գիրքը սկանդալային ճանաչում է ստացել։ 

## Գրականություն
Լատո Լապսան գրքերի հեղինակ.
* Lapsa Lato, Kristīne Jančevska, «Latvijas miljonāru noslēpumi», 2005
* Lapsa Lato, «Brīvības grāmata»
* Lapsa Lato, «Zelta zeme, kuru pametusi ziemeļblāzma», 2005
* Lato Lapsa, Sandris Metuzāls, Kristīne Jančevska, «Mūsu vēsture 1985—2005»
* «Դատավարության խոհանոց. «հաշտեցման» բաղադրատոմսեր փաստաբան Գուտուպսից» (). 
* Lato Lapsa, «Ով է Լեմբերգը» ()
* Lato Lapsa, Կարգին Superstar ()
* Lato Lapsa, «Parex-ի փլուզումը. տգետներ, հիմարներ և հանցագործներ» ()
* Lato Lapsa, «Վայրինա խոհանոց» (, եթե չկարդան փակագծերում տառը, կլինի «Իշխանությունների խաղը»)
* Լատո Լապսա, Ինչպես գողանալ միլիարդ
* Լատո Լապսա, Իրենա Սաատչյան, «Մյունհաուզենի վարորդի որդին», 2010 թ.
* Լատո Լապսա, «Լատիշ սովորական», 2011 г.

## Ծանոթագրություններ

Կատեգորիա:Լատիշ գրողներ
Կատեգորիա:Լատիշ լրագրողներ
Կատեգորիա:Լատվիայի համալսարանի շրջանավարտներ
Լուսը լուսին քո ժպիտն է իմ երեսին ճառագում

«**Լուսը լուսին քո ժպիտն է իմ երեսին ճառագում**», Հովհաննես Թումանյանի քառյակներից, հեղինակն այն գրել է 1920 թվականին։

## Պատմություն
Հովհաննես Թումանյանն այս քառյակը գրել է 1920 թվականին։ Թումանյանի ընտանիքի արխիվում պահվում է երեք ինքնագիր։ Քառյակն առաջին անգամ տպագրվել է «Թամարից ալբոմ» վերնագրով՝ 1924 թվականին Երևանի Նորք հանդեսի 4-րդ գրքի 63-րդ էջում, այնուհետև Թումանյանի Երկերի ժողովածուի առաջին հատորի 546֊րդ էջում։ Քառյակը տպագրվում է Գ ինքնագրից։ Թումանյանի ընտանիքի արխիվում պահվում է այս քառյակի նախնական տարբերակը` գրված «Արևելքի եդեմներին իջավ պայծառ իրիկուն» քառյակի ինքնագրի հակառակ էջին, թվագրված՝ «Ն․23»։

## Ծանոթագրություններ

Կատեգորիա:Հովհաննես Թումանյանի քառյակներ
Դորոթեա Լանժ

**Դորոթեա Լանժ** (, ի ծնե` *Dorothea Margaretta Nutzhorn*, ), ամերիկացի լուսանկարիչ և ֆոտոլրագրող, վավերագրական լուսանկարչության նշանավոր ներկայացուցիչ։

## Կենսագրություն

thumb|left|Դորոթեա Լանժ: Մայրը և երևեխաները Մեծ դեպրեսիայի ժամանակաշրջանում
Յոթ տարեկան հասակում հիվանդացել է պոլիոմիելիտով, ինչն ազդել է նրա հետագա առողջության վրա։ Լուսանկարչի կարիերան սկսել է Նյու Յորքում, սովորել է Կլարենս Ուայթի մոտ։ 1915 թվականին ամուսնացել է նկարիչ Մեյնարդ Դիքսոնի հետ։ Հետո տեղափոխվել է Սան Ֆրանցիսկո (1918), բացել այնտեղ լուսանկարչական ստուդիա. առավել հայտնի է Մեծ ճգնաժամի ժամանակաշրջանի լուսանկարներով (1935 թվականից հետո)։
1935 թվականին բաժանվել է Դիքսոնից և ամուսնացել տնտեսագիտության պրոֆեսոր Փոլ Թեյլորի հետ։ 1941 թվականի ճապոնիայի հարձակումից հետո նկարահանվել է «Փերլ Հարբորում»-ում։ 1952 թվականին դարձել է *Aperture* ֆոտոամսագրի հիմնադիրներից մեկը։ 1953-1954 թվականներին հատուկ «Life» ամսագրի համար սկսել է աշխատել «Երեք մորմոնական քաղաքներ» լուսանկարների շարքի վրա։ 1958 թվականից իր երկրորդ ամուսնու՝ Փոլ Թեյլորի հետ մեկնել է համաշխարհային ճանապարհորդության։ Շատ է հիվանդացել և մահացել է կերակրափողի քաղցկեղից։

## Պատկերասրահ

Պատկեր:Lange-MigrantMother02.jpg|Ֆլորենս Օուենս Թոմփսոն՝ գաղթական մայրը, ում Դորոթեա Լանժը նկարել է Մեծ ճգնաժամի տարիներին
Պատկեր:JapaneseAmericansChildrenPledgingAllegiance1942.jpg|Սան Ֆրանցիսկոյի Ուեիլ հանրային դպրոցի երեխաները 1942 թվականին Երդում ԱՄՆ-ի դրոշին արարողության ժամանակ։
Պատկեր:JapaneseAmericanGrocer1942.jpg|Խանութի ճապոնաամերիկացի տերը այս պաստառը տեղադրել է Պերլ-Հարբորի վրա հարձակման հաջորդ օրը։ Լանժը այն նկարել է 1942 թվականին։
Պատկեր:Manzanar Relocation Center, Manzanar, California. Grandfather and grandson of Japanese ancestry at . . . - NARA - 537994.jpg|Պապիկը և թոռնիկը Մանզանարի տեղափոխման կենտրոնում


## Ծանոթագրություններ

## Գրականութուն
* Partridge E. Restless spirit: the life and work of Dorothea Lange. New York: Viking, 1998
* Spirn A.W. Daring to look: Dorothea Lange’s photographs and reports from the field. Chicago: University of Chicago Press, 2008
* Gordon L. Dorothea Lange: a life beyond limits. London; New York: W.W. Norton & Co., 2009

Կատեգորիա:Ամերիկացի կին լուսանկարիչներ
Կատեգորիա:Ամերիկացի կին լրագրողներ
Կատեգորիա:20-րդ դարի նկարչուհիներ
Կատեգորիա:Կոլումբիայի համալսարանի շրջանավարտներ
Կատեգորիա:Ամերիկացի ֆոտոլրագրողներ
Կատեգորիա:Ամերիկացի կին արվեստագետներ
Կատեգորիա:Ամերիկացի ֆեմինիստներ
Կատեգորիա:Քաղցկեղից մահացածներ
Իստոչնի Մոստար (համայնք)

**Իստոչնի Մոստար համայնք** (), համայնք Բոսնիա և Հերցեգովինայի Սերբական Հանրապետություն վարչական կազմավորման հարավային հատվածում։ Վարչական կենտրոնը Զիմլե քաղաքն է։

## Բնակչություն
Ըստ 2013 թվականի մարդահամարի տվյալների՝ համայնքի բնակչությունը կազմում է 280 մարդ։

;Համայնքի բնակչության էթնիկ խումբը՝

## Բնակավայրեր
Համայնքի կազմի մեջ է մտնում 3 բնակավայր։

## Ծանոթագրություններ

Կատեգորիա:Սերբական Հանրապետության համայնքներ
Twice 2nd Tour: Twiceland Zone 2 – Fantasy Park

***Twice 2nd Tour: Twiceland Zone 2 – Fantasy Park***, հարավկորեական Twice երաժշտական խմբի երկրորդ ասիական շրջագայություն։ Շրջագայությունը անցկացվել է *[[Twicetagram (ալբոմ)|Twicetagram]]*, *[[Merry & Happy (ալբոմ)|Merry & Happy]]* և *[[What Is Love? (մինի-ալբոմ)|What Is Love]]* ալբոմներին աջակցելու նպատակով։ Առաջին համերգը կայացել է 2018 թվականի մայիսի 18-ին Սեուլում՝ Ջամսիլ արենայում։

## Նախապատրաստում և անոնս
2018 թվականի փետրվարի 19-ին JYP Entertainment-ը պաշտոնապես հայտարարեց Twice-ի երկրորդ ասիական համերգային շրջագայության մեկնարկի մասին, որը ստացավ **Twice 2nd Tour: Twiceland Zone 2-Fantasy Park** անվանումը։ Հայտարարվել է, որ մայիսի 18-ից 20-ը խումբը համերգներ կանցկացնի Ջամսիլ արենայում, որը խմբի առաջին կորեական շոուն է՝ վերջին մեկ տարվա ընթացքում։ Փետրվարի 23-ին հայտարարվեցին համերգները Սայտամայում և Օսակայում։ Փետրվարի 27-ին հայտարարվել էր Սինգապուրի համերգի օրը։ Մարտի 24-ին հայտարարել են Կուալա Լումպուրում կայանալիք համերգի մասին։ Ավելի ուշ հայտարարել են Բանգկոկում և Ջակարտայում կայանալիք համերգների ամսաթվերը։

## Համերգների ամսաթվեր

## Ծանոթագրություններ

Կատեգորիա:Համերգային շրջագայություններ
Ես շընչում եմ միշտ կենդանի Աստծու շունչը ամենուր

«**Ես շընչում եմ միշտ կենդանի Աստծու շունչը ամենուր**», Հովհաննես Թումանյանի քառյակներից։

## Պատմություն
Հովհաննես Թումանյանն այս քառյակը գրել է 1921 թվականի փետրվարի 14-ին։ Եղիշե Չարենցի անվան գրականության և արվեստի թանգարանի Թումանյանի ֆոնդի 109-րդ, 110-րդ և 261-րդ համարներում պահվում է երեք ինքնագիր։ 1921 թվականին քառյակն առաջին անգամ տպագրվել է Երևանում՝ «Վերածնունդ» ամսագրի 1-ին համարի 49-րդ էջում, այնուհետև Կ․ Պոլսում լույս տեսած «Բանաստեղծություններ» ժողովածուի 60֊րդ էջում, ապա՝ Թումանյանի երկերի ժողովածուի առաջին հատորի 213֊րդ էջում։ Երկերի լիակատար ժողովածուում քառյակն արտատպվում է Կ․ Պոլսում լույս տեսած «Բանաստեղծություններ» ժողովածուից։

## Ծանոթագրություններ

Կատեգորիա:Հովհաննես Թումանյանի քառյակներ
Իսահակ Լևին

**Իսահակ Լևին** (, ), ռուս հասարակական գործիչ, պատմաբան, հրապարակախոս, լրագրող, Հայդելբերգի համալսարանի փիլիսոփայության դոկտոր, Արտասահմանում ռուս հրեաների հայրենական միավորման կազմակերպիչներից մեկը։

## Կենսագրություն
«Ռուսական տեղեկագրեր» թերթի (1906 թվականից), «Ռուսական միտք» ամսագրի տեսաբանն է)։

1918 թվականից ապրել է Գերմանիայում, հետո՝ Ֆրանսիայում։ «Ղեկ», «Ռուսական գրառումներ» թերթերի, «Օտար կողմում» պատմագրական ամսագրերի աշխատակից է։ «Ֆրանսիական հեղափոխության արտագաղթը», որը 1923 թվականին տպագրել է Բեռլինի «Խոսք» հրատարակչությունը։ «Արտասահմանում ռուս հրեաների հայրենական միավորման» կազմակերպիչ և գործուն անդամ է։

1930-ականների սկզբից ապրել է Փարիզում, համագործակցել է «Հայրենական գրառումներ» ամսագրի հետ, տպագրվել է ֆրանսիական պարբերականներում («Le Monde slave»,«Asie française», «Cahiers juifs», «Affaires étrangères», «Economiste français», «La grande revue»): Զեկույցներով հանդես է եկել Բեռլինում, այդ թվում՝ Նացիստական Գերմանիայում հակասեմականության մասին։ 1937 թվականին առանձին գրքով ֆրանսերեն լույս է տեսել նրա «La Mongolie historique, géographique, politique» («Մոնղոլիա. պատմություն, աշխարհագրություն, քաղաքականություն») տեսությունը։

Երկրորդ համաշխարհային պատերազմում Ֆրանսիայի շրջափակման ժամանակ զոհվել է նացիստական համակենտրոնացման ճամբարում։
## Ստեղծագործություն
* Ֆրանսիական հեղափոխության արտագաղթ. Մաս առաջին։ Բեռլին։ Խոսք, 1923
* Ռուսներ և հրեաներ։ Ժողովածու։ Իոսիֆ Բիկերմանի խմբագրությամբ, Բեռլին, 1924 թվական 
* «Մոնղոլիա. պատմություն, աշխարհագրություն, քաղաքականություն» (J. Lévine «La Mongolie historique, géographique, politique», Փարիզ, Payot, 1937)
## Ծանոթագրություններ

## Գրականություն
* Солженицын Александр Исаевич упоминает о Исааке Осиповиче Левине: «Двести лет вместе». Часть вторая
* Левин И. О. (автор 1-й части статьи): «Наполеон (Скончался 5 мая 1821 г.)»

## Արտաքին հղումներ
* Биографический словарь деятелей русской эмиграции 

Կատեգորիա:Ռուս հասարակական գործիչներ
Կատեգորիա:Ռուս պատմաբաններ
Կատեգորիա:Ռուս հրապարակախոսներ
Կատեգորիա:Հոլոքոստի զոհեր
Կատեգորիա:Ռուս լրագրողներ
Կատեգորիա:Փիլիսոփայական գիտությունների դոկտորներ
Կատեգորիա:Ոչ գեղարվեստական գրողներ
Փակ տարածքից վախեցողները

**«Փակ տարածքից վախեցողները»** (), ամերիկացի ռեժիսոր Ադամ Ռոբիթելի սարսափ ֆիլմը։

Ֆիլմի պրեմիերան ԱՄՆ−ում տեղի է ունեցել 2019 թվականի հունվարի 4-ին։

## Սյուժե
Մի խումբ մարդկանց առաջարկում են մասնակցել որոնումների, որի հաղթողին խոստանում են մեծ գումար։ Ֆիլմի հերոսները համաձայնվում են, բայց սկսելով խաղը, հասկանում են, որ ամեն ինչ այնքան էլ հեշտ չէ, որքան թվում է, և իրենց կյանքը վտանգված է։

## Դերերում

## Քննադատություն
Ֆիլմը ստացել է տարբեր արձագանքներ կինոքննադատների կողմից։ Rotten Tomatoes կայքում ֆիլմն ունի 49% վարկանիշ՝ 10-ից 5,18 միջին միավոր։ Metacritic կայքում ֆիլմն ունի 100-ից 48 գնահատական, որը համապատասխանում է «խառը կամ միջին արձագանքներ» կարգավիճակին։

## Շարունակություն
2019 թվականի փետրվարի 25-ին հայտարարվել է, որ սիքվելը ակտիվ մշակման փուլում է, իսկ Ադամ Ռոբիթելը պատրաստվում է կրկին հանդես գալ որպես ռեժիսոր՝ սցենարիստ Բրեգի Շութի և պրոդյուսեր Նիլ Մորիցի հետ միասին։ Թողարկումը նախատեսված է 2020 թվականի ապրիլի 17-ին։

## Ծանոթագրություններ

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների էքշն թրիլեր ֆիլմեր
Կատեգորիա:2019 ֆիլմեր
Կատեգորիա:Columbia Pictures ֆիլմեր
Կատեգորիա:Ամերիկյան գիտաֆանտաստիկ էքշն ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան էքշն թրիլեր ֆիլմեր
Կատեգորիա:Ամերիկյան թրիլեր ֆիլմեր
Կատեգորիա:Ամերիկյան սարսափ թրիլեր ֆիլմեր
Կատեգորիա:Ամերիկյան սարսափ ֆիլմեր
Կատեգորիա:Կանադական սարսափ ֆիլմեր
Կատեգորիա:Ֆիլմեր, որոնց գործողությունները տեղի են ունենում Չիկագոյում
Ջեյմս Էնջել

**Ջեյմս Քրոֆորդ Էնջել** (, ), ամերիկացի, ճանապարհորդ, օդաչու։

## Կենսագրություն
Ծնվել է 1899 թվականի օգոստոսի 1-ին,  Միսուրի նահանգի Սփրինգֆիլդ քաղաքում։ 15 տարեկանում փախչել է տնից և մեկնել Կանադա։  Այնտեղ նրան հաջողվում է աշխատանքի անցնել Թագավորական օդային ուժերում։ Կարճ ժամանակ անց նա  ինքնաթիռի ղեկին օդ բարձրացավ։

Հայտնի է, որ 1933-1937 թվականներին նրա կատարած թռիչքների շնորհիվ սկսեցին ուշադրություն դարձնել Վենեսուելայի  դժվարամատչելի տարածքում  գտնվող ջրվեժին, որը, պարզվում է, աշխարհի ամենաբարձր ջրվեժն է։ Այս ջրվեժը անվանվել է Անխել՝ (իսպանական բառ է,  «Անխել») ի պատիվ օդաչուի։ Էնջելը 1933 թվականի նոյեմբերի 16-ի թռիչքի ժամանակ պատահականորեն հայտնաբերեց ջրվեժը (նա զբաղվում էր լեռների տեսանելի մակերևույթին գտնվող հանքաքարերի որոնումով)։ Հետաքրքրված լինելով  ջրվեժով` Էնջելը փնտրեց ապացույցներ դրա մասին՝ գրված վենեսուելացի ճանապարհորդ և հետազոտող Ֆելիքս Կարդոնա Պուիգի կողմից։   1937 թվականի մարտին վերադարձավ Վենեսուելա և Կարդոնայի հետ կրկին թռավ ջրվեժի վրայով։ Վերջապես, 1937 թվականի հոկտեմբերի 9-ին Էնջելը փորձեց վայրէջք կատարել ջրվեժի բարձունքին, որի հետևանքով ինքնաթիռի անիվները խրվեցին ցեխի մեջ, և ինքնաթիռը վնասվեց (ինքնաթիռը բարձունքում մնաց մինչև 1970 թվականը, երբ վենեսուելական իշխանությունները ապամոնտաժեցին նրա մնացորդները և ուղղաթիռով տեղափոխեցին այն Կարակաս)։ Էնջեյլը, նրա կինը և երկու ուղեկիցները 11 օրվա ընթացքում հասան քաղաքակիրթ վայրեր։ Լրատվամիջոցները հետաքրքրվեցին այդ ճանապարհորդությամբ, և ջրվեժն անվանվեց օդաչուի անունով։

Ջեյմս Քրոֆորդ Էնջելը մահացել է Պանամայի մայրաքաղաքում՝ 1956 թվականի դեկտեմբերի 8-ին։ Համաձայն վկայության՝ նրա դիակը կիզել են, իսկ մոխիրը շաղ տվել նրա անվան ջրվեժի վրա։


Պատկեր:Angel falls in Venezuela 001.JPG|Անխել
Պատկեր:JimmieAngelPlane.jpg|Ջեյմս  Էնջելի ինքնաթիռը, որով նա  հասել է  Անխել


## Ծանոթագրություններ

## Արտաքին հղումներ
*Самый высокий водопад в мире Анхель

## Աղբյուրներ
*Кравчук П. А. Рекорды природы. — Л.: Эрудит, 1993. — 216 с. — 60 000 экз. — ISBN 5-7707-2044-1.

Կատեգորիա:ԱՄՆ-ի օդաչուներ
Կատեգորիա:Ամերիկացի ճանապարհորդներ
Սաֆարիների պետություն

**Սաֆարիների պետություն** (), միջնադարյան պետություն Իրանի կենտրոնում և արևելքում, Աֆղանստանում ու Ինդոս գետի ավազանում 861-1003 թվականներին։ Հիմնադրել է Յակուբ իբն Լեյս ալ-Սաֆարը 861 թվականին։ Երկիրը կառավարել է Սաֆարիների պարսկական տոհմը։ Տարածքը կազմել է առավելագույնն ավելի քան 3.000.000 քառ. կմ՝ հիմնադիր Յակուբ իբն Լեյս ալ-Սաֆարի օրոք (861-879)։

Ի սկզբանե պետության մայրաքաղաքը եղել է Սիստան մարզի Զարանջ քաղաքը։ Մայրաքաղաքի այդչափ հեռավորությունը Իրանի կենտրոնական նահանգներից բացատրվում էր նրանով, որ Սաֆարիները, ինչպես և նրանց նախորդ Թահիրիները, պարսկալեզու ոչ շիա մուսուլմաններ էին, և մեծ հեղինակություն էին վայելում թյուրքալեզու ժողովուրդների շրջանում։ Իրանական մշակույթ ունեցող այդ քաղաքն այժմն բնակեցված է գլխավորապես իրանական ծագման ժողովուրդներով՝ բելուջներ, տաջիկներ, աֆղաններ։ Հզորության շրջանում, երբ անկում էին ապրում Արաբական խալիֆայությունը և Թահիրիների էմիրությունը, ներառել է բազմաթիվ հարևան և հեռավոր մարզեր։ Զարգացման շրջանում այն ներառում էր գրեթե ամբողջ Իրանական լեռնաշխարհը՝ Իրանի կենտրոնական, հարավային ու արևմտյան նահանգները, ինչպես նաև ժամանակակից Աֆղանստանն ու Պակիստանը՝ տարածվելով Առաջավոր Ասիայի և Հինդուստան թերակղզու միջև։

Հիմնադիր միապետի մահից հետո պետությունը սկսում է թուլանալ. նախ՝ տարածքների մեծ մասը գրավվում է Սամանիների պետության (819-999) կողմից, ապա Միջին Ասիայից երկիր թափանցած սելջուկ-թյուրքերը հիմք են դնում նոր պետության՝ Սելջուկյան սուլթանությանը (1037-1194)։ Սաֆարիների պետությունը իսլամական Արևելքի նորաստեղծ թագավորություն էր, որն առաջացել էր Բաղդադի խալիֆայության թուլացման շրջանում։ Այն մասնակիորեն հանդիսանում էր պարսիկների կորսված պետականության՝ Սասանյան Պարսկաստանի (226-642) լեզվական և մասամբ նաև մշակութային ժառանգորդը։

## Տես նաև
*Սաֆարիներ

## Ծանոթագրություններ

Կատեգորիա:Աբբասյան խալիֆայություն
Կատեգորիա:Միջնադարյան Իրան
Կատեգորիա:Աֆղանստանի պատմություն
Կատեգորիա:Պակիստանի պատմություն
Կատեգորիա:Պարսկաստանի և Իրանի միապետություններ
Բոլոր շներն ընկնում են դրախտ (մուլտֆիլմ)

**Բոլոր շներն ընկնում են դրախտ** (), ամերիկյան մուլտիպլիկացիոն սերիալ, որը ստեղծվել է նույնանուն մուլտֆիլմի մոտիվներով։ ԱՄՆ-ում այն ցուցադրվել է 1996 թվականին։

Սերիալն ունի 40 սերիա, որոնք ընդգրկված են 3 եթերաշրջաններում (առաջին եթերաշրջան՝ 13 սերիա, երկրորդ եթերաշրջան՝ 13 սերիա, երրորդ եթերաշրջան՝ 14 սերիա)։

Սկզբնական տիտրերում կա մի հատված «Բոլոր շներն ընկնում են դրախտ 2» մուլտֆիլմից` «*Little Heaven»* երգի նվագակցությամբ։

## Սյուժե
Սերիալը «Բոլոր շներն ընկնում են դրախտ 2» մուլտֆիլմի շարունակությունն է, որտեղ պատմվում է այն մասին, թե ինչպես է Չարլին օգտագործում իր երկրորդ կյանքը՝ պահապան հրեշտակի դերում։ Դրանում նրան օգնում է իր հավատարիմ ընկեր Իտչին։

Մի շարք սերիաներում Չարլին և Իտչին կատարում են Անաբելի հանձնարարությունները։ Վերջինիս հանձնարարությունները հիմնականում վերաբերվում են ինչ-որ մեկին փրկելուն կամ դաստիարակելուն։

Յուրաքանչուր սերիայի վերջում խրատ է լինում, որը ապացուցվում է գլխավոր հերոսների գործողություններով։ Այս սկզբունքներով է կառուցված սերիալի սերիաների մեծ մասը։

## Գլխավոր հերոսներ
* Չարլի Բ. Բարկին - հովվաշուն։ Սերիալում Չարլին ավելի փառամոլ ու էգոիստ է, բայց հաճախ գալիս է օգնության։
* Իտչի Իտչիֆորդ - տաքսա, Չարլիի լավագույն ընկերը, շատ բարի և զգույշ է։
* Անաբել - շների դրախտի հրեշտակ։
* Սաշա Լյա Ֆլյոր - Չարլիի ընկերուհին։ «Լվի խայթ» անունով սրճարանի տերը նա է։ Այս հերոսի հնչյունավորումը կատարել է շոտլանդացի երգչուհի Շինա Ինսթոնը (պատմության մեջ առաջին և դեռ միակ կատարողի կողմից, ում երգերը կարող էին լինել Billboard-ի լավագույն հնգյակում, յուրաքանչյուր հինգ հիմնական կատեգորիաներում)։
* Վիննիֆրեդ Բեսսիմեյ դե Վինկերվիլ - Իտչիի ընկերուհին։ Ընկերները նրան անվանում են ուղղակի Բեսս։ Սերիալում հայտնվում է 6-րդ էպիզոդից հետո։
* Քարֆեյս - սերիալի գլխավոր բացասական կերպարը։
* Քիլլեր - Քարֆեյսի հավատարիմ օգնականը։
* Բելլադոննա - Անաբելի քույրն ու հակապատկերը։ Հայտնվում է 14-րդ էպիզոդից հետո։
* Դեյվիդ - Հայտնվում է մի քանի սերիաներում։ Սերիալում նա 10 տարեկան է։

## Հետաքրքիր փաստեր
* Սերիալում կան շատ պահեր, երբ կարելի է ենթադրել, որ պահապան հրեշտակների լեզուն հասկանում են միայն երեխաները։ Կան շատ սերիաներ, որտեղ Չարլին ու Իտչին զրուցում են մարդկանց մոտ, սակայն նրանցից ոչ ոք դրանից չի զարմանում։ Համաձայն «Բոլոր շներն ընկնում են դրախտ 2» մուլտֆիլմի` բոլոր մարդիկ  հասկանում են նրանց լեզուն։ *The Rexx Files* անունով սերիայում մեզ ապացուցում են, որ մեծահասակերը նույնպես հասկանում են նրանց, բայց դա միակ սերիան է, որտեղ այն արտացոլվում է։
* Ամբողջ սերիալի ընթացքում Սաշայի աչքերի գույնը փոխվում է։ Որոշ սերիաներում դրանք կանաչ են, որոշներում կապույտ։ Սաշայի աչքերի իրական գույնը կանաչ է։

## Տես նաև
* Բոլոր շներն ընկնում են դրախտ
* Բոլոր շներն ընկնում են դրախտ 2

## Ծանոթագրություններ

## Արտաքին հղումներ
* All Dogs Go to Heaven: The Series на imdb.com
* Русскоязычный фан сайт мультсериала

Կատեգորիա:Ամերիկյան կատակերգական հեռուստասերիալներ
Կատեգորիա:Ամերիկյան հեռուստասերիալներ
Կատեգորիա:Ամերիկյան ֆենտեզի հեռուստասերիալներ
Կատեգորիա:Անգլերեն ֆիլմեր
Աննա Լենա Լաուրեն

**Աննա Լենա Լաուրեն** (, ), ֆինն լրագրողուհի և ծագումով շվեդ գրող, շվեդալեզու  «Hufvudstadsbladet» և «Svenska Dagbladet» թերթերի մոսկովյան թղթակից։

## Կենսագրություն
Ծնվել է 1976 թվականի ապրիլի 4-ին Պարգասում՝ Ֆինլանդիայում։
Աբոյի և Տուրկույի ակադեմիաներում սովորել է քաղաքագիտություն, գրականություն և ռուսերեն. Հելսինկեի գիտության և մշակույթի ռուսական կենտրոնում կատարելագործել է ռուսերենը։
2003 թվականին դարձել է ֆինն ամենաերիտասարդ շվեդալեզու թղթակիցը, որն արժանացել է Թոփելիուսի մրցանակին։

2006-2010 թվականներին աշխատել է որպես Մոսկվայի և Սանկտ Պետերբուրգի «YLE» պետական հեռուստաընկերության նորությունների շվեդական ծառայության թղթակից։ Նրա՝ «Նրանց՝ այդ ռուսների գլխի հետ ինչ-որ բան այն չէ» () գրքի հրապարակումը Ռուսաստանում տարաբնույթ արձագանքներ է առաջացրել։ Գիրքը բեսթսելլեր է դարձել և մի քանի հրատարակություն է ունեցել Ռուսաստանում և Ուկրաինայում ։ Գրքի ուկրաիներեն թարգմանությունը նախաձեռնել է Ուկրաինայում Ֆինլանդիայի դեսպան Քրիստեր Միխելսոնը (Christer Michelsson):

2012 թվականին  «Կին-լրագրողներ» կազմակերպության կողմից արժանացել է Կելոկաս մրցանակի։ 2013 թվականին լույս է տեսել «Frihetens pris är okänt» («Անքննելի է ազատության գինը») գիրքը, որը պատմում է Վրաստանում, Ուկրաինայում և Ղրղզստանում «Գունավոր հեղափոխություններիի» և այդ երկրներում տիրող ներկայիս իրավիճակի մասին։
Ներկայումս «Хувудстадбладет» թերթի թղթակից է։

Ազատ տիրապետում է շվեդերենին (մայրենի), ֆիններենին և ռուսերենին։

## Մատենագիտություն

;ռուսերեն
* У них что-то с головой, у этих русских, 2010, ISBN 978-5-98358-274-3

;ուկրաիներեն
* «У них щось негаразд з головою, в тих росіян». Львів: ЛА «Піраміда», 2011. — 128 с.
* «У горах всі рівні». Львів, ЛА «Піраміда», 2012. — 152 с.
* «Невідома ціна свободи». Львів, ЛА «Піраміда», 2013. — 148 с.

;շվեդերեն
* «De är inte kloka, de där ryssarna» — ögonblicksbilder från Ryssland, Söderströms, Helsingfors 2008, ISBN 978-951-52-2659-4
* I bergen finns inga herrar — om Kaukasien och dess folk, Söderströms, Helsingfors 2009, ISBN 978-951-52-2618-1
* Sedan jag kom till Moskva, Söderströms, Helsingfors 2010, ISBN 978-951-52-2731-7
* Frihetens pris är okänt («Неисповедима цена свободы»), Schildts & Söderströms 2013, ISBN 9789515232274

;ֆիններեն
* Hulluja nuo venäläiset, suom. Laura Beck. Teos. 2009
* Vuorilla ei ole herroja, suom. Laura Jänisniemi. Teos. 2009
* Sitten saavuin Moskovaan, suom. Elina Uotila. Teos. 2010


## Ծանոթագրություններ

## Արտաքին հղումներ
* Финская журналистка Анна-Лена Лаурен: Русские крепко дружат и пьют от души (интервью)
* Анна-Лена Лаурен: «У них что-то с головой, у этих русских»  интервью Shalom News

Կատեգորիա:Շվեդ գրողներ
Կատեգորիա:Ֆինն լրագրողներ
Կատեգորիա:Ֆինն կին գրողներ
Օշտրա Լուկա (համայնք)

**Օշտրա Լուկա համայնք** (), համայնք Բոսնիա և Հերցեգովինայի Սերբական Հանրապետություն վարչական կազմավորման հյուսիսարևմտյան հատվածում։ Վարչական կենտրոնը համարվում է Օշտրա Լուկա գյուղը։

## Բնակչություն
Ըստ 2013 թվականի մարդահամարի տվյալների՝ համայնքի բնակչությունը կազմում է 2997 մարդ։

;Համայնքի բնակչության էթնիկ խումբը՝

## Բնակավայրեր
Համայնքի կազմի մեջ են մտնում 24 բնակավայրեր, որոնց թվում է Օշտրա Լուկա գյուղը։

## Ծանոթագրություններ

Կատեգորիա:Սերբական Հանրապետության համայնքներ
Թիթեռների կրկես

**«Թիթեռների կրկես»** (), ամերիկացի հեղինակ Ջոշուա Վայգելի կարճամետրաժ անկախ ֆիլմ, որի գլխավոր դերերը կատարել են Նիք Վույչիչը, Դագ Ջոնսն ու Էդուարդո Վերաստեգին։ Ֆիլմը ստացել է 100 հազար դոլար որպես մրցանակ «Դորփոստ Ֆիլմ Պրոջեքթ» բարեգործական նախագծի շրջանակներում։

## Սյուժե
Ֆիլմի գործողությունը ծավալվում է մեծ ճգնաժամի ժամանակ։ Մենդեսը՝ «Թիթեռ» կրկեսի տնօրենը, ժամանում է Հարավային Կարոլինա իր կրկեսախմբի հետ միասին։ Այստեղ նա հաճախում է տեղի տոնավաճառը, որտեղ հանդիպում է Ուիլ անունով մի դժբախտ մարդու, որն ի ծնե ձեռքեր ու ոտքեր չունի ու ստիպված է ի ցույց դնել ինքն իրեն։ Մենդեսի հետ հանդիպումից հետո, Ուիլը որոշում է մտնել նրա կրկեսախմբի կազմն ու թաքնվում է «Թիթեռ» կրկեսի մեքենաներից մեկի մեջ։ Մենդեսն ու կրկեսի դերասանները ջերմորեն ողջունում են երիտասարդին։ Ուիլն իմանում է կրկեսախմբի անդամների կյանքի մասին տարբեր տխուր պատմություններ ու այն, թե ինչպես է Մենդեսը նրանց վերադարձրել սերը կյանքի նկատմամբ։

Մի օր Ուիլը պատահաբար հայտնաբերում է, որ կարող է լողալ ու նա որոշում է բեմի վրա մի դժվար հնարք կատարել․ բարձրանալ գմբեթ, իսկ հետո ցատկել ջրով լի լողավազանի մեջ։ Նա երջանիկ է, որովհետև կարողացավ վերադարձնել իր հանդեպ հավատքը։

## Դերերում

## Ստեղծման պատմություն
Ֆիլմի ստեղծման գաղափարն առաջին անգամ ծագել է Ջոշուա ու Ռեբեկա Վայգելների մոտ, դրանից հետո, երբ նրանք տեսագրումներ են տեսել Նիք Վույչիչի հետ։ Գրելով սցենարը, Վայգելները դիմեցին Վույչիչի հասարակության հետ կապի համար ծառայությանը։ Նիքը դրական գնահատեց սցենարն ու ստորագրեց  ֆիլմում գլխավոր դեր կատարելու համար պայմանագիրը։ Դագ Ջոնսը համաձայնվեց նկարահանվել «Թիթեռների կրկես» ֆիլմում, որովհետև նա դեռ գտնվում էր տպավորության տակ Վայգելի մեկ այլ կարճամետրաժ ֆիլմը դիտելուց հետո։ Ռեժիսորի հուշերով, նրա համար շատ կարևոր են գտնել Մենդեսի դերը կատարելու համար համապատասխան դերասանի։ Նա անգամ  չէր ենթադրում, որ Էդուարդո Վերեստեգին կհամաձայնվի մասնակցել այս կարճամետրաժ ֆիլմի նկարահանումներին։

Վույչիչի ինքնակենսագրության համաձայն, նրա հետ նկարահանումները մեկ շաբաթից քիչ տևեցին։ Դերասանի ապահովագրության համար, նրան կախեցին հարթակի վրա հատուկ գոտիների օգնությամբ։

«Դորփոստ Ֆիլմ Պրոջեքթ» նախագծի մրցանակը ստանալուց հետո, Վայգելները հայտարարեցին, որ ուզում են նկարահանել լիամետրաժ ֆիլմ «Թիթեռների կրկես» ֆիլմի հիման վրա։

## Պարգևներ ու անվանակարգեր

## Ծանոթագրություններ

## Արտաքին հղումներ
* 
* 
* 

Կատեգորիա:2009 ֆիլմեր
Կատեգորիա:Ամերիկյան դրամա ֆիլմեր
Կատեգորիա:Անգլերեն ֆիլմեր
Կատեգորիա:Կարճամետրաժ ֆիլմեր
Lover (ալբոմ, Թեյլոր Սվիֆթ)

***Lover*** (), ամերիկացի երգչուհի Թեյլոր Սվիֆթի յոթերորդ ստուդիական ալբոմը։ Թողարկվել է 2019 թվականի օգոստոսի 23-ին՝ Republic Records լեյբլի և երգչուհու« *Taylor Swift Productions, Inc».*-ի հովանու ներքո։ Ալբոմի ստանդարտ տարբերակը ներառում է 18 երգ։

## Նախապատմություն
2019 թվականի ապրիլի 26-ին Սվիֆթը թողարկեց ME! լիդ-սինգլը՝ ձայնագրված Panic! At The Disco խմբի Բրենդոն Ուրիի մասնակցությամբ։ Տեսահոլովակի պրեմիերան կայացել է նույն օրը։ 2019 թվականի հունիսի 13-ին Թեյլորը Ինստագրամի իր էջում հայտարարել է, որ յոթերորդ ալբոմը կոչվելու է Lover: Բացի այդ, նա պատմել է, որ «You Need to Calm Down» երկրորդ սինգլի թողարկումն առաջիկա ալբոմի օգտին տեղի կունենա հունիսի 14-ին, իսկ տեսահոլովակի պրեմիերան՝ հունիսի 17-ին։ Սվիֆթը ընտրել է ալբոմի թողարկման ամսաթիվը հենց օգոստոսի 23-ին, քանի որ «23.8» ամսաթվից դրանց գումարման դեպքում տրվում է «13» թիվը, իսկ դա Թեյլորի սիրելի թիվն է։

*Lover*-ը գերազանցել է նախկինում Արիանա Գրանդեի «Thank U, Next» ալբոմի ռեկորդը Apple Music ծառայությունում, կանանց շրջանում ամենաշատ նախնական պատվերներով՝ հավաքելով 178,600 պատվեր աշխարհի այս հարթակում։ Հունիսի 18-ին այդ թիվը հասել է 222,400 պատվերների։

## Շապիկ և տարբերակներ
Ալբոմի շապիկը ձևավորել է Վալերիա Ռոչան (*Valheria Rocha*)։ Ենթադրվում է ալբոմի չորս տարբեր դելյուքս տարբերակների թողարկում, որոնք կտարբերվեն միայն Target-ում հասանելի բոնուսային բովանդակությամբ։

## Ալբոմի կառուցվածք
Սվիֆթը ալբոմը բնութագրել է որպես ռոմանտիկ, ասելով, որ «Ալբոմի բոլոր երգերը միայն սիրո մասին են, կամ ինչ-որ բան այդ տեսակի մեջ։ Պարտադիր չէ ռոմանտիկ գաղափարը կառուցել միայն երջանիկ երգերում։ Դուք կարող եք գտնել ռոմանտիկա միայնության մեջ, վշտի կամ անցնելով ձեր կյանքում ինչ-որ ճանապարհներով։ Այն պարզապես ցույց է տալիս այդ ուղիները ռոմանտիկ հայացքով»։

## Սինգլներ
«Me!» երգը համարվում է ալբոմի աջակցության լիդ-սինգլը։ Տեսահոլովակի թողարկումը կայացել է 2019 թվականի ապրիլի 26-ին։ Ալբոմի երկրորդ սինգլը դարձել է երգը, որը ստացել է «You Need to Calm Down» անվանումը։ Անոնսի անվանումը որոշվել է Թեյլորի Ինստագրամյան էջի ուղիղ եթերում, որտեղ նաև ցուցադրել է ալբոմի շապիկը, հայտարավել անվանումը և թողարկման ամսաթիվը։ Երգի պրեմիերան տեղի է ունեցել հունիսի 14-ին, իսկ տեսահոլովակը՝ հունիսի 17-ին։

## Կոմպոզիցիաների ցանկ
;Թրեք լիստը վերցված է Apple Music-ից։

## Ծանոթագրություններ

Կատեգորիա:2019 ալբոմներ
Կատեգորիա:Billboard 200 գլխավորած ալբոմներ
Կատեգորիա:Թեյլոր Սվիֆթի ալբոմներ